ANEXA NR.3
la Hotărârea nr.175/28 SEPTEMBRIE 2023
a Consiliului local al municipiului Bistrița

MUNICIPIUL BISTRIŢA 



    MINISTERUL MEDIULUI, APELOR

                ȘI PĂDURILOR
CONTRACT  DE  COMODAT

Nr. _________________

I. PĂRŢILE CONTRACTANTE
MUNICIPIUL BISTRIŢA, cu sediul în Bistrița, Piața Centrală nr.6, cod poștal 420040, cod fiscal …………………, tel./fax ………………., reprezentat legal  prin  Primar – ………………….., în calitate de comodant,     
și
MINISTERUL MEDIULUI, APELOR ȘI PĂDURILOR cu sediul în București, strada Libertății, nr.12, Sector 5, cod fiscal ………………….. reprezentat legal prin Ministru - ….……………., în calitate de comodatar,

în baza prevederilor Legii nr.287/2009 privind Codul civil, cu modificările și completările ulterioare, ale Legii nr.104/2011 privind calitatea aerului înconjurător, cu modificarile si completarile ulterioare, ale Ordonanței de urgență a Guvernului nr.57/2019 privind Codul Administrativ, cu modificările și completările ulterioare, precum și a Hotărârii Consiliului Local al municipiului Bistrița nr............................., s-a încheiat prezentul contract de comodat.

II. OBIECTUL CONTRACTULUI
ART.1.(1) - Obiectul prezentului contract este transmiterea în folosință cu titlu gratuit, către Ministerul Mediului, Apelor și Pădurilor, a suprafeței de 15 mp teren, proprietatea  publică a Municipiului Bistrița, situată în Bistrița, Calea Moldovei nr.18-20, identificată în CF nr.54224 Bistrița, în incinta Colegiului Tehnic “Infoel” Bistrița și a Liceului cu Program Sportiv Bistrița, în vederea amplasării unei stații fixe de monitorizare a calității aerului, obiectiv de interes public național.
(2) – Scopul atribuirii îl constituie dezvoltarea Rețelei Naționale de Monitorizare a Calitatii Aerului, prin proiectul derulat de către Ministerul Mediului, Apelor și Pădurilor prin Programul Operațional Infrastructură Mare 2014-2020.

ART.2. - Predarea - primirea suprafeței de teren se va consemna în procesul verbal de predare - primire, încheiat odată cu semnarea contractului.
III.
 DURATA CONTRACTULUI
ART.3. - Prezentul contract se încheie pentru o perioadă de 10 ani, începând cu data semnării de către ambele părți. 
ART.4. - Titularul dreptului de folosință gratuită are obligația sa-l notifice pe proprietar, cu 30 de zile înainte, în situația în care bunul nu mai este utilizat de acesta.

IV.
 DREPTURILE ȘI OBLIGAȚIILE PĂRȚILOR
ART.5. - Drepturile proprietarului:

a. Să verifice dacă utilizarea bunului este efectuată în conformitate cu prevederile contractului de comodat;
b. Să intervină ori de câte ori este nevoie în vederea efectuării unor lucrări ce cad în sarcina sa;

c. Să urmărească modul în care titularul dreptului de folosință gratuită își îndeplinește obligațiile stabilite prin contract;

d. Să revoce dreptul de folosință gratuită în situația în care titularul acestuia nu își îndeplinește cu bună credință obligațiile stabilite prin contract.
ART.6. - Drepturile titularului dreptului de folosință gratuită:

a. Să efectueze lucrări de amenajare si întreținere a bunului, să îl utilizeze și să îl conserve ca un bun proprietar;
b. Să nu aducă prejudicii proprietarului;
c.  Să folosească bunul pe toată durata contractului de comodat, conform destinației stabilite;
d. Beneficiarul - Ministerul Mediului, Apelor și Pădurilor - nu poate transmite folosința terenului ce face obiectul prezentului contract către o alta instituție sau entitate pe toata durata contractului.
e. Să exploateze în mod direct bunul în condițiile prezentului contract.

ART.7. - Obligațiile proprietarului:
a. Să predea, în vederea utilizării, terenul ce va fi utilizat de Ministerul Mediului, Apelor și Pădurilor în baza unui proces verbal de predare-primire;
b. Să solicite încetarea folosinței gratuite și restituirea bunului, atunci când interesul public legitim o impune;

c.  Să preia bunul, la încetarea contractului, liber de sarcini.
ART.8. - Obligațiile titularului dreptului de folosință gratuită :

a. Să preia în folosință gratuită imobilul-teren ce face obiectul prezentului contract pe baza de proces verbal de predare-primire;

b. Să folosească terenul potrivit destinației în vederea căreia i-a fost acordată folosință gratuită, respectiv în scopul amplasării unei stații fixe de monitorizare a calității aerului; 
c. Să obțină toate avizele, acordurile și autorizația de construire, necesare realizării investiției aferente proiectului pentru realizarea căruia a fost transmis dreptul de folosință, conform prevederilor legale;

d. Sa asigure amplasarea stației și împrejmuirea sistemului cu gard de protecție, cu respectarea autorizației de construire și a acordurilor emise în acest sens; 
e. Să nu modifice bunul, în parte ori în integralitatea lui și să efectueze lucrări de amenajare, punere în funcțiune, întreținere, reparații, dacă este cazul; să înștiințeze proprietarul despre toate lucrările executate;
f. Să întrețină bunul ca un bun proprietar și să depună toate diligențele pentru obținerea tuturor autorizațiile sau avizelor prevăzute de lege în vederea bunei funcționări, să păstreze în bune condiții bunul încredințat precum și accesoriile acestuia, să nu îl degradeze sau deterioreze, pe toată durata folosinței gratuite, în caz contrar obligându-se să răspundă de distrugerea totală sau parțială a acestuia, dacă s-ar datora culpei sale.
g. Să întrețină construcțiile/instalațiile edificate pe terenul dat în folosință gratuită, să efectueze lucrări de reparații, modernizări etc. pe toata durata contractului;

h. Să folosească, să posede și să dispună de bunul transmis în folosință gratuită, în condițiile prezentului contract, conform destinației stabilite;

i. Să asigure respectarea normelor igienico-sanitare, a normelor tehnice, metodologice de protecție a muncii, PSI, protecția mediului înconjurător precum și a altor norme tehnice specifice activității desfășurate;
j. Să comunice proprietarului în termen de 3 zile calendaristice de la primire, orice acte privind revendicarea vreunui drept asupra bunului ce fac obiectul prezentului contract;

k. Să nu constituie garanție asupra bunului ce face obiectul prezentului contract prin gajare, ipotecare, angajarea de credite sau orice alt tip de convenție;

l. Să nu cesioneze contractul unei terțe persoane;

m. Să nu transmită folosința gratuită dobândită în baza prezentului contract, nici oneros, nici cu titlu gratuit unei alte persoane;

n. Să permită accesul proprietarului la bunul încredințat pentru a controla starea acestuia și modul de utilizare;

o. Răspunde de pagubele pricinuite la construcțiile unităților de învățământ sau clădirilor vecine, prin declanșarea unor incendii, dacă nu va dovedi că incendiul a provenit din caz fortuit, forță majora sau defect de construcție, prin prăbușirea gardului de împrejmuire sau altele asemenea;

p. Să răspundă în nume propriu în litigiile referitoare la dreptul de folosință gratuită acordat;
q. Să informeze proprietarul cu privire la orice tulburare adusă dreptului de proprietate, precum și la existenta unor cauze sau iminența producerii unor evenimente de natură să conducă la imposibilitatea exploatării bunului;
r. Să restituie bunul, la încetarea din orice cauză a contractului de comodat în deplină proprietate, libere de orice sarcini, și să execute lucrările de readucere la starea inițială a terenului.

V. ÎNCETAREA DĂRII ÎN FOLOSINȚĂ GRATUITĂ

ART.9.(1) - Părțile convin ca efectele prezentului contract să înceteze în una sau mai multe din următoarele situații: 

a. instalația încetează sa mai existe;

b. schimbarea destinației bunului, fără acordul proprietarului;

c. acordul de voință, exprimat în scris, al părților contractante;
d. desființarea titlului proprietarului; proprietarul nu este răspunzător de schimbarea regimului juridic al bunului dat în folosință gratuită ca urmare a unor reglementari legale adoptate după semnarea prezentului contract sau ca urmare a unor procese de revendicare, titularul dreptului de folosință gratuită nefiind în drept să pretindă nici un fel de despăgubiri de la proprietar;

e. raporturile contractuale dintre părți încetează în cazul în care prin Planul Urbanistic general al municipiului se dă o altă destinație terenului, cu o notificare prealabilă de 30 de zile;
f. în cazul în care titularul dreptului de folosință gratuită nu și-a exercitat obligațiile ce derivă din prezentul contract.
         (2) - Raporturile contractuale încetează prin restituirea terenului la starea iniţială şi liber de sarcini, încheindu-se un proces - verbal de predare – primire.
ART.10. – În cazul încetării contractului, comodatarul nu va putea emite pretenţii privind restituirea sumelor investite pe perioada contractului pentru diferite lucrări de întreţinere sau amenajare a terenului în cauză. 
VI . RĂSPUNDEREA CONTRACTUALĂ
ART.11. - Pentru nerespectarea obligațiilor asumate prin prezentul contract, partea în culpă datorează celeilalte părți daune. Daunele se vor determina în funcție de prejudiciul produs. Prejudiciul va fi evaluat printr-o expertiză tehnică.

ART.12. - Nici una din părțile contractante nu răspunde de neexecutarea la termen sau de executarea necorespunzătoare, total sau parțial, a oricărei obligații, care îi revine în baza acestui contract, dacă neexecutarea sau executarea necorespunzătoare a obligației a fost cauzată de forța majoră, așa cum este definită de lege, cu condiția notificării în termen de 10 zile de la producerea evenimentului.
VII. MODIFICAREA CONTRACTULUI
ART.13. - Modificarea contractului se poate face în limitele legislației române, cu acordul părților, prin act adițional, care face parte integranța din prezentul contract.
ART.14. - Prezentul contract va fi adaptat corespunzător reglementarilor legale ulterioare încheierii acestuia, care îi sunt aplicabile, cum ar fi hotărârile Consiliului Local al Municipiului Bistrița sau alte acte normative - legi, hotărâri de Guvern, ordonanțe ale căror prevederi sunt imperative.

VIII. LITIGII
ART.15. - Eventualele litigii care s-ar putea ivi în legătură cu acest contract vor fi soluționate pe cale amiabilă, iar daca părțile nu cad de acord, vor fi soluționate de către instanțele de judecata competente.

IX. DISPOZITII FINALE

ART.16.(1) - Renegocierea clauzelor contractului de comodat se va face în cazul modificării condițiilor în care s-a încheiat, prin act adițional care va face parte integrantă din acesta. 

           (2) - Orice comunicare între părți, referitoare la îndeplinirea clauzelor cuprinse în prezentul contract, trebuie să fie transmisă în scris, dovada comunicării se face fie prin borderoul de ieșire din Registratura Primăriei municipiului Bistrița cu viza poștei, fie prin fax și/sau e-mail, după caz.
ART.17.  - Prezentul contract produce efecte de la data încheierii acestuia.

Prezentul contract de comodat s-a încheiat în 3 (trei exemplare), din care unul pentru titularul dreptului de folosință gratuită și două pentru proprietar, astăzi __________ 2023.

  
      COMODANT,                         

           COMODATAR,
      MUNICIPIUL BISTRIȚA



   MINISTERUL MEDIULUI,                                      

                      prin 





  APELOR ȘI PĂDURILOR 


         PRIMAR

